Bumi Manusia (film)

Bumi Manusia marupoan film drama biografi sejarah Indonesia taun 2019 nan disutradarai dek  Hanung Bramantyo jo ditulih dek Salman Aristo. Film iko diadaptasi dari novel berjudul samo karya Pramoedya Ananta Toer. Film iko diparanan dek Iqbaal Ramadhan, Mawar Eva de Jongh, jo Sha Ine Febriyanti. Film iko mancaritoan dilema Minke antaro kamajuan Eropa jo pajuangan membela tanah aia sarato hubungannyo jo Annelies.

 Sinopsis 
Pada suato ari di Surabaya, Minke diajak Robert Suurhof (Jerome Kurniawan) bakunjuang ka rumah kaluarga Mellema, Boerderij Buitenzorg di Wonokromo. Kadatangan Minke disambuik jo panuah curiga dek Robert Mellema (Giorgino Abraham) tapi manyambuik Suurhof jo sambutan ramah, sabaliaknyo jo adiaknyo Annelies Mellema (Mawar Eva de Jongh) sarato mandenyo Ontosoroh (Sha Ine Febriyanti) nan manarimo Minke jo panuah ramah tamah. Sudah tu Minke mulai manjalin hubuangan nan mesra jo Annelies jo Ontosoroh, walau Annelies sempat alun maraso tabiaso jo Minke.

Isuak arinyo, Minke nan basakolah di Hogereburgerschool (HBS) bahayal Ontosoroh mampiannyo kutiko Magda Peters (Angelica Reitsma) manarangan palajaran, sainggo Magda manyadaran Minke nan diikuti jo galak gadang dek kanti-kantinyo, tamasuak  Suurhof. Sapulang sakolah, Minke maampian kawannyo bakabangsaan Prancis banamo Jean Marais (Hans de Kraker) nan malukisan anaknyo May Marais (Ciara Brosnan). Isuak arinyo, Annelies mancaritoan kahidupan pribadi mandenyo, Sanikem (Amanda Khairunnisa), nan mangganti namonyo manjadi Ontosoroh. Dari situ Minke mandapek inspiras untuak manulih artikel di koran Surabaya jo namo samaran Max Tollenaar. Malam harinyo, Minke tibo-tibo ditangkok polisi karano tulisannyo tu.

Minke akhianyo baliak ka rumah jo disambuik  ayahnyo (Donny Damara) nan berang karano hubungannyo jo Annelies; hubungan itu dinilai ayahnyo maninggaan budayo jo tradisi Jawa. Pado maso nan samo di Wonokromo, Ontosoroh manarangan ka Annelies nan manangih dek Minke nan indak datang ka rumahnyo, tatapi Annelies langsuang pai maninggaan Ontosoroh. Baliak dari Wonokromo, Minke mulai dihadapan jo pakaro nan alah lamo manggaduah hatinyo, nan indak lain jurang pamisah antaro kaum "terperintah" (bumiputra) jo "memerintah" (Eropa), sarato hubungannyo jo Annelies. Isuak arinyo, ayah Minke diangkek manjadi bupati. Babarapo ari sudha tu, kutiko inyo pulang dari rumah Annelies inyo  diikuik i dek Gendut Sipit (Edward Suhadi) di kereta api nan ditumpangi. Di sekolah, Magda manyatoan kaingintahuannyo akan Max Tollenaar, nan kudian di agiah tahu dek Suurhof, tatapi Magda justru mamuji kepiawaian Minke dalam menulis. Suurhof nan maraso indak tarimo jo pujian Magda maino Minke jo  kudian Panji Darman (Bryan Domani), nan dibaleh jo pukulan dek Panji. Dek karano tu kapalo sakola mamanggianyo.

Sudah tu Annelies nan bakaliliang pertanian tibo-tibo pingsan, sainggo Annelies dirawat Martinet. Minke lalok sakamar jo babaua jo  Annelies. Isuak arinyo, kutiko Minke basiap ka sikolah, Martinet manyabuik Minke bukanlah urang partamo nan manggauli Annelies karano sabalunnyo Robert pernah memperkosa Annelies. Ketika berangkat ke sekolah, Minke tiba-tiba meminta Darsam baliak ka rumah Annelies. Pada akhianyo, Minke harus ikhlas keberangkatan Annelies ke Balando dek sabab panikahan Ontosoroh jo Herman diputuihan indak sah dek hakim panagadilan, sainggo Annelies haruih disarahan kapado walinyo di Balando.

 Proses pembuatan film 
Pado taun 2014, rumah produksi Falcon Pictures mambali hak adaptasi Bumi Manusia jo karya Pram lainnyo, yakni Perburuan. Sarato manunjuak Hanung manjadi sutradara, Hanung langsuang manarimo tawaran tasabuik sabab inyo alah punyo kainginan untuak mambuek  film Bumi Manusia sajak tahun 1996, namun pado maso itu ndak diizinan dek Pram. Panulisan naskah dimulai sajak awal 2017, nan diakui Salman begitu sulit sabab alur dalam novel nan condong maju-mundur, samantaro inyo manggunoan alua maju untuak film. Parekaman gambar dilakuan pado akhia Juli inggo Agustus 2018. Lokasi parekaman diantaronyo, Studio Gamplong, Sleman, Yogyakarta; Semarang, Jawa Tengah; jo Balando.

 Pemeran 

 Iqbaal Ramadhan sabagai Minke/R.M Tirto Adhie
 Mawar Eva de Jongh sabagai Annelies Mellema
 Sha Ine Febriyanti sabagai Ontosoroh/Sanikem
 Amanda Khairunnisa sabagai Sanikem muda
 Giorgino Abraham sabagai Robert Mellema
 Bryan Domani sabagai Jan Dapperste/Panji Darman
 Jerome Kurnia sabagai Robert Suurhof
 Donny Damara sabagai Bupati B, ayah Minke
 Ayu Laksmi sabagai Ibu Minke
 Dewi Irawan sabagai Mevrouw Telinga
 Chew Kin Wah sabagai Ah Tjong
 Kelly Tandiono sabagai maiko
 Christian Sugiono sabagai Kommers
 Hans de Kraker sabagai Jean Marais
 Ciara Brosnan sebagai May Marais
 Edward Suhadi sabagai Gendut Sipit
 Jeroen Lezer sabagai dr. Martinet
 Rob Hammink sabagai Maarten Nijman
 Tom de Jong sabagai Herbert de la Croix
 Peter Sterk sabagai Herman Mellema
 Salome van Gruinsven sabagai Miriam de la Croix
 Dorien Verdouw sabagai Sarah de la Croix
 Angelica Reitsma sabagai Magda Peters
 Ton Feil sabagai kepala HBS
 Whani Darmawan sebagai Darsam
 Robert Prein sabagai Maurits Mellema
 Derk Visser sabagai Sersan Hammerstee
 Arjan Onderdenwijngaard sabagai hakim pribumi
 Peter van Luijk sabagai Meneer Telinga
 Annisa Hertami sabagai Parjiyah

Cucu Pramoedya, Angga Okta Rahman pulo talibaik sabagai cameo.

 Pambeda jo novel 
Panulisan naskah dimulai sajak awal 2017, nan diakui Salman begitu sulit sabab alur dalam novel nan condong maju-mundur, samantaro inyo manggunoan alua maju untuak film. Sajak awal Hanung Bramantyo mangecek kalau novel Bumi Manusia sangaik filmis sabab tabagi dek tigo babak. Namun, babeda dalam buku Bumi Manusia karya Pram bab 1 manjadi bagian pambukak.

 Apresiasi 
Di Festival Film Indonesia 2019, Bumi Manusia mandapek an 12 nominasi, sataro jo Dua Garis Biru arahan Ginatri S. Noer dan Kucumbu Tubuh Indahku arahan Garin Nugroho, tatapi masiang-masiang nominasi barasa dari kategori nan babeda. Sabalunnyo, Bumi Manusia mandapek an panghargaan Award of Excellence dari Sinematek Indonesia; Sinematek manilai film ko mampunyoi kaunggulan untuak diarsipan, dek karano punyo muatan nilai-nilai sijarah, budayo, kaarifan lokal,  jo mampunyoi kaidah sinematogradi nan mamadai. Film ko kaidah sinematografi nan rancak. Film ko manjadi satu dari ampek calon film Indonesia nan mawakili Indonesia dalam Academy Awards ke-92 taun 2020 salain Kucumbu Tubuh Indahku, Ave Maryam, jo 27 Steps of May, walau akhianyo gagal karana dianggok rancangan produksi film jauh dari ideal, kurasi aktor nan  alun pas jo panutradaraan nan alun maksimal. Namun, film iko sama sakali indak mandapek an satu pun panghargaan di sado kategori nan didiapek. Film ko juo dinominasian di tigo  kategori Festival Film Tempo 2019, tatapi kambali indak manang dalam kategori apa pun.

 Rujuakan 

Kategori:Film Indonesia